มุมเทคโนโลยีแบบว่า+ดูดี+!


 * **DJ Mouse สำหรับคนชอบสแครชแผ่น** ||
 * ขอเริ่มประเดิมด้วยข่าวคราว Gadget ก็แล้วนะครับ ช่วงที่ผ่านมานำเสนอข่าวหนักๆ ทั้งสัปดาห์ไปแล้ว สำหรับแก็ดเจ็ตที่เห็นในรูปแว้บแรกอาจจะคิดว่า มันคือรีโมทของอะไรสักอย่าง แต่ความจริงมันคือ "เมาส์" ธรรมดาที่ไม่ธรรมดาครับ เพราะเกิดมาเพื่อผู้ใช้คอมพิวเตอร์ทีมีหัวใจนักดนตรี ชอบสแครชแผ่นแบบพี่โดม มิกซ์เพลงสนุกๆ แบบดีเจ เพราะนี่คือ DJ Mouse

Mouse จะมีความแตกต่างจากเมาส์ยูเอสบีทั่วไปตรงที่บริเวณตรงกลางของมันจะมีจ๊อกคอนโทรลที่สามารถหมุนได้เพิ่มขึ้นมา ทั้งนี้เพื่อใช้ควบคุมการเล่นเพลงแบบเดินหน้า ถอยหลัง ดัง เบา เปลี่ยนพิตช์เสียง และอื่นๆ อีกสารพัด แบบว่า ใช้เลียนแบบการสแครชแผ่นเสียงจริงๆ ตลอดจนมิกซ์เพลงที่ชื่นชอบได้อย่างสนุกสนาน ส่วนที่ด้านท้ายจะมีปุ่มควบคุมการใช้งานจีอกในโหมดสแครชแผ่นเสียงนั่นเอง ที่เหลือก็จะเป็นปุ่มคลิกขวาซ้าย และลูกกลิ้งตรงกลาง เหมือนเมาส์ปกติทั่วไป



DJ Mouse สำหรับคนชอบสแครชแผ่น

DJ Mouse จะมาพร้อมกับซอฟต์แวร์ และแผ่นรองที่ดูเท่กลมกลืนได้บรรยากาศเครื่องเล่นแผ่นเสียงที่ใช้บนเวทีสแครชแผ่นจริงๆ โดยซอฟต์แวร์ทีมาด้วยกันสามารถเลือกติดตั้งได้ทั้งแพลตฟอร์มแมคฯ และวินโดวส์ ซึ่งเจ้าซอฟต์แวร์นี้เองที่ช่วยให้คุณสนุกกับดีเจเมาส์ได้อย่างเต็มความสามารถของมัน ส่วนตัวผมไม่ค่อยถนัดกับเครื่องพวกนี้นัก (ฟังได้อย่างเดียว) สำหรับคุณผู้อ่านที่ได้ชมคลิปแนะนำ และสาธิตการใช้งานแล้วเกิดสนใจอยากเป็นพี่โดมก็เตรียมสตังค์ไว้ 79 เหรียญฯ หรือประมาณ 3,000 บาทครับ (ราคานี้สงสัยจะรวมค่าซอฟต์แวร์ Deckadance ด้วยแน่ๆ เลย) ||